**APSTIPRINĀTS:**

Nīcas novada domes

Iepirkumu komisijas sēdē

Protokols Nr.1

2018. gada 06.jūlijs.

**IEPIRKUMS**

atbilstoši Publisko iepirkumu likuma 9.panta kārtībai

**„****Nīcas ambulances ieejas mezgla vienkāršotā atjaunošana 2.kārta”**

**NOLIKUMS**

**Iepirkuma identifikācijas numurs**

 **NND/2018/09**

Nīcā, 2018

1. **VISPĀRĪGĀ INFORMĀCIJA**
	1. **Pasūtītājs:**

|  |  |
| --- | --- |
| Pasūtītāja nosaukums:  | Nīcas novada dome |
| Juridiskā adrese:  | Bārtas iela 6, Nīcā, Nīcas pag., Nīcas novads, LV-3473 |
| Reģistrācijas numurs:  | 90000031531 |
| Tālruņa numurs : | 25449086 |
| Faksa numurs: | 63489502 |
| E-pasta adrese:  | dome@nica.lv |
| Darba laiks:  | Katru darba dienu: 8:30 – 12:00 un 12:30 - 17:00, izņemot pirmdienās līdz 18:00, piektdienās līdz 16:00. Pirmssvētku dienās darba laiks saīsināts par 2 stundām. |
| Kontaktpersona par iepirkumu:  | Inga Vaiteika – iepirkumu speciāliste, e-pasts: iepirkumi@nica.lv , tālr. 25449086 |
| Kontaktpersona par tehnisko specifikāciju:  | Inata Štāle – Nīcas ambulances vadītāja, e-pasts: ambulance@nica.lv tālr. 29415662 |

* 1. **Piegādātājs:** fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.
	2. **Pretendents:** piegādātājs, kurš ir iesniedzis atbilstoši noformētu piedāvājumu.
	3. **Iepirkumu komisija:** Iepirkumu organizē ar Nīcas novada domes 2014.gada 24.septembra rīkojumu Nr.2.1.5/86 izveidota Iepirkumu komisija, ņemot vērā 2017.gada 28.februāra rīkojumu Nr.2.1.5/34 un 2017.gada 16.jūnija rīkojumu Nr.2.1.5/87 par izmaiņām iepirkumu komisijas sastāvā (turpmāk tekstā - Komisija).
	4. **Piemērojamā iepirkuma procedūra:** Iepirkums saskaņā ar Publisko iepirkumu likuma (turpmāk tekstā - PIL) 9. pantu
	5. **Iepirkuma priekšmets:** „Nīcas ambulances ieejas mezgla vienkāršotā atjaunošana 2.kārta”(kāpnes, kāpņu laukums ,panduss, labiekārtošana).(5.pielikums)
	6. **CPV kods:** galvenais kods **45000000-7**  ( celtniecības darbi).
	7. **Līgumcenas noteikšanas nosacījumi:** Pretendents, nosakot līgumcenu, ņem vērā un iekļauj līgumcenā visas ar līguma savlaicīgu un kvalitatīvu līguma izpildi saistītās izmaksas, visus iespējamos sadārdzinājumus un citas cenu izmaiņas. Līguma izpildes laikā netiek pieļauta līgumcenas maiņa, pamatojoties uz izmaksu izmaiņām.
	8. **Līguma izpildes termiņš, norēķinu kārtība:**
		1. Pasūtītājs slēdz piegādes un būvdarbu līgumu, pamatojoties uz Nolikumu un ievērojot pretendenta piedāvājumu. Līguma nosacījumi, slēdzot līgumu, var tikt precizēti tiktāl, lai tie nebūtu pretrunā līguma projekta nosacījumiem. Par līguma izpildes nosacījumiem, kas līguma projektā precīzi nav izteikti, Pasūtītājs un pretendents vienojas pirms līguma noslēgšanas, ņemot vērā Pasūtītāja vajadzības, tehnisko specifikāciju un pretendenta piedāvājumu. Šie nosacījumi nevar pasliktināt un apgrūtināt Pasūtītāja darbību, ievērojot līguma projekta nosacījumus.
		2. **Līguma izpildes vieta:** Nīcas ambulance, Skolas iela 5, Nīcas novads, Nīcas pag.,Nīca.
		3. **Līguma izpildes termiņš :** 90 (deviņdesmit) dienas no līguma noslēgšanas dienas.
	9. **Iepirkumu procedūras dokumentu sastāvā ietilpst šis iepirkuma nolikums ar sekojošiem pielikumiem, kas ir Nolikuma neatņemama sastāvdaļa (turpmāk tekstā- Nolikums):**
		1. Pieteikums dalībai iepirkumā forma (1.pielikums);
		2. Apliecinājums par pieredzi forma (2.pielikums);
		3. Finanšu piedāvājums forma (3.pielikums)
		4. Tāmes (4.pielikums);
		5. Tehniskā specifikācija (5.pielikums).
	10. **Nolikuma saņemšana:**
		1. Piegādātājs ar šā iepirkuma Nolikumu un tajā ietvertajiem dokumentiem var iepazīties tos lejupielādējot interneta vietnē [www.nica.lv](http://www.nica.lv) sadaļā Pašvaldība >Iepirkumi > Publiskie iepirkumi, kā arī Nīcas novada domē, 5. kabinetā darba laikā: P. 8.30-18.00; O.T.C.8.30-17.00; Pk.8.30-16.00, pārtraukums 12.00-12.30. Pirmssvētku dienās darba laiks saīsināts par 2 stundām.
		2. Iepirkuma procedūras dokumenti ir pieejami brīvi un bez maksas. Ja ieinteresētie pakalpojuma sniedzēji vēlas saņemt iepirkuma procedūras dokumentus drukātā veidā, Pasūtītājs var pieprasīt samaksu, kas nepārsniedz dokumentu pavairošanas un nosūtīšanas faktiskos izdevumus. Pasūtītājs pieprasa samaksu, saskaņā ar Ministru kabineta 2006.gada 21.novembra noteikumiem Nr.940 „Noteikumi par informācijas sniegšanas maksas pakalpojumiem”.
	11. Papildus informācijas sniegšana:
		1. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Komisija to sniedz triju darbdienu laikā, bet ne vēlāk kā četras dienas pirms pieteikumu un piedāvājumu iesniegšanas termiņa beigām.
		2. Jebkura papildu informācija, kas tiks sniegta saistībā ar šo iepirkumu, tiks publicēta pasūtītāja mājas lapā pie nolikuma (www.nica.lv sadaļā Pašvaldība > Iepirkumi > Publiskie iepirkumi). Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāds ieinteresētais piegādātājs nav iepazinies ar informāciju, kam ir nodrošināta brīva un tieša elektroniskā pieeja.
		3. Ikvienā sarakstes dokumentā ietver iepirkuma nosaukumu un identifikācijas numuru.
		4. Ieinteresētajiem piegādātājiem, kas vēlas saņemt atbildi uz jautājumu par iepirkuma dokumentiem vai skaidrojumu, jautājumi iesūtami iepirkuma kontaktpersonai e-pastā iepirkumi@nica.lv .
		5. Vienlaicīgi ar atbilžu publicēšanu pasūtītāja mājas lapā internetā, iepirkumu komisija jautājumu iesniegušajam piegādātājam atbildes sniedz arī, nosūtot informatīvu vēstuli uz ieinteresētā piegādātāja norādīto e-pastu.
		6. Par **būvdarbu vietas apskati** iepriekš vienoties ar ambulances vadītāju Inatu Štāli, ambulance@nica.lv , tālr. 29415662 .
	12. **Piedāvājuma iesniegšanas vieta, datums, laiks un kārtība:**
		1. Pretendents drīkst iesniegt tikai vienu piedāvājuma variantu par visu apjomu.
		2. Piedāvājumi, kas sagatavotiatbilstoši iepirkuma Nolikumam, iesniedzami Nīcas novada domē, Bārtas iela 6, Nīcā, Nīcas pagastā, Nīcas novadā, LV-3473, 16.kabinetā (sekretārei) **līdz 2018.gada 25.jūlijam, plkst.14:00.**
		3. Pretendents, iesniedzot piedāvājumu, no Pasūtītāja var pieprasīt apliecinājumu tam, ka piedāvājums saņemts un reģistrēts.
		4. Pretendents var atsaukt vai mainīt savu piedāvājumu līdz piedāvājuma iesniegšanas termiņa beigām. Piedāvājuma atsaukšanai ir bezierunu raksturs un tā izslēdz Pretendentu no tālākas līdzdalības Iepirkumā. Piedāvājuma mainīšanas gadījumā par piedāvājuma iesniegšanas laiku tiks uzskatīts pēdējā piedāvājuma iesniegšanas laiks. Mainīt vai atsaukt piedāvājumu Pretendents var personīgi vai ar tā pārstāvja starpniecību (pārstāvim jāuzrāda Pretendenta pilnvarojums ar tiesībām atsaukt vai mainīt piedāvājumu);
		5. Ja piegādātājs piedāvājuma iesniegšanai izmanto citu personu pakalpojumus (nosūta pa pastu vai ar kurjeru), tas ir atbildīgs par piegādi līdz piedāvājumu iesniegšanas vietai līdz 1.13.2. punktā noteiktā termiņa beigām.
		6. Jebkuri piedāvājumi, kurus Pasūtītājs saņems pēc pēdējā iesniegšanas termiņa, netiks izskatīti un tiks neatvērti atdoti vai nosūtīti atpakaļ pretendentam.
		7. Iesniegtie piedāvājumi ir Pasūtītāja īpašums un netiek atgriezti atpakaļ Pretendentiem, izņemot Nolikuma 1.13.6. punktā minētajā gadījumā.
		8. Piedāvājumu atvēršana notiek slēgtā iepirkumu komisijas sēdē Nīcas novada domē, tūlīt pēc piedāvājumu iesniegšanas termiņa beigām.
	13. **Piedāvājuma derīguma termiņš:**
		1. Piedāvājumam jābūt spēkā t.i. saistošam Pretendentam (iesniedzējam) ne mazāk kā 60 (sešdesmit) dienas vai līdz iepirkuma līguma noslēgšanai, skaitot no nolikuma 1.13.2. punktā noteiktā piedāvājumu iesniegšanas termiņa beigām. Pretendentam, ar kuru tiks noslēgts iepirkuma līgums - visu līgumsaistību izpildes laiku, skaitot no nolikuma 1.13.2. punktā noteiktā piedāvājumu iesniegšanas termiņa beigām. Pretendents piedāvājumam var noteikt ilgāku derīguma termiņu.
		2. Ja objektīvu iemeslu dēļ iepirkuma līgumu nevar noslēgt nolikuma 1.14.1. punktā noteiktajā termiņā, pasūtītājs var rakstiski pieprasīt piedāvājuma derīguma termiņa pagarināšanu. Ja pretendents piekrīt pagarināt piedāvājuma derīguma termiņu, nemainot sava piedāvājuma saturu un cenu, tad pretendents 3 (trīs) darba dienu laikā rakstiski paziņo pasūtītājam.
1. PIEDĀVĀJUMA NOFORMĒŠANA UN IESNIEGŠANA
	1. Iepirkumam tiks pieņemti un izskatīti piedāvājumi no tiem pretendentiem, kuri būs noformējuši un iesnieguši piedāvājumu atbilstoši normatīvo aktu un nolikuma prasībām.
	2. Pretendentam piedāvājums jāiesniedz 1 (*vienā*) oriģinālā eksemplārā un 1 (*viena*) pretendenta apliecināta kopija, kuros jāiekļauj:
* titullapa (pretendenta nosaukums, Reģ. Nr., adrese, kontakti, iepirkuma nosaukums, ID numurs);
* satura rādītājs;
* pretendenta atlases dokumenti;
* Tehniskā specifikācija un darba apjomi, Finanšu piedāvājums un Tehniskais piedāvājums ievērojot nolikuma 3.  sadaļā noteikto.
	1. Pretendentam piedāvājums jāieliek vienā aploksnē un jāaizlīmē, jāadresē:

**Nīcas novada domes Iepirkumu komisijai**

**Iepirkumam “****Nīcas ambulances ieejas mezgla vienkāršotā atjaunošana 2.kārta ”**

**Identifikācijas Nr. NND/2018/09**

**Pretendents:** \_\_\_\_\_\_\_\_(*nosaukums; reģistrācijas Nr., adrese, kontaktpersona; kontaktinformācija*)

*ar norādi:*

**„Neatvērt līdz piedāvājumu atvēršanas sanāksmei!”**

* 1. Piedāvājuma oriģināls un tā kopija atsevišķi ir cauršūti tā, lai dokumentus nebūtu iespējams atdalīt. Piedāvājuma lapām jābūt numurētām un dokumentiem jāatbilst pievienotajam satura rādītājam un uz pēdējās lapas aizmugures cauršūšanai izmantojamo auklu jānostiprina ar pārlīmētu lapu, kurā norādīts cauršūto lapu skaits, ko ar savu parakstu apliecina Pretendents, Pretendenta amatpersona ar paraksta tiesībām (ja piedāvājumu iesniedz juridiska persona) vai Pretendenta pilnvarotā persona. Uz oriģināla titullapas jābūt norādei „Oriģināls” un uz kopijas titullapas norādei „Kopija”. Ja konstatētas pretrunas starp pretendenta iesniegto piedāvājuma oriģinālu un kopiju, par pamatu tiek ņemts piedāvājuma oriģināls.
	2. Piedāvājums jāsagatavo datorrakstā valsts valodā. Ja kāds no Pretendenta iesniegtajiem dokumentiem nav valsts valodā, tas jānoformē atbilstoši Ministru kabineta 2000.gada 22.augusta noteikumu Nr.291 „Kārtība, kādā apliecināmi dokumentu tulkojumi valsts valodā” 6.punktā norādītajam.
	3. Dokumentus paraksta pretendenta paraksttiesīga amatpersona. Ja dokumentus paraksta pilnvarota persona, piedāvājumam pievieno attiecīgās pilnvaras apliecinātu kopiju, ko iekļauj (iešuj) pretendenta atlases dokumentos.
	4. Visām izmaksām piedāvājumā jābūt uzrādītām euro (EUR) noapaļojot līdz divām zīmēm aiz komata.
	5. Dokumenti aizpildāmi saskaņā ar nolikumam pievienotajām pielikumu veidlapu formām.
	6. Dokumentu noformēšanā Pretendentam jāievēro Dokumentu juridiskā spēka likuma un Ministru kabineta 2010.gada 28.septembra noteikumu Nr.916 „Dokumentu izstrādāšanas un noformēšanas kārtība” prasības.
	7. Piedāvājumā iekļautajiem dokumentiem jābūt skaidri salasāmiem, bez labojumiem.
	8. Iepirkumu komisijai ir tiesības pieprasīt paskaidrojošu informāciju par iesniegtajiem pretendentu piedāvājumiem, kā arī pieprasīt pretendentam uzrādīt iesniegto dokumentu kopiju oriģinālus. Ja pretendents nesniedz pieprasīto informāciju, komisija ņem vērā to informāciju un dokumentus, kas ir tās rīcībā.
	9. Ja attiecībā uz Piedāvājumu vai atsevišķām tā daļām nepieciešams ievērot komercnoslēpumu, Pretendents to norāda savā piedāvājumā, detalizēti norādot, kura informācija Pretendenta piedāvājumā ir komercnoslēpums vai cita ierobežotas pieejamības informācija un normatīvo aktu kas to nosaka.
	10. Pasūtītājs savā mājas lapā publicēs Iepirkuma Līguma vai tā grozījumu tekstu ne vēlāk kā dienā, kad stājas spēkā Iepirkuma līgums vai tā grozījumi, atbilstoši normatīvajos aktos noteiktajai kārtībai ievērojot komercnoslēpuma aizsardzības prasības. Iepirkuma līguma un tā grozījumu teksts būs pieejams Pasūtītāja mājas lapā visa Iepirkuma līguma darbības laikā, bet ne mazāk kā 36 mēnešus.
	11. Iesniedzot piedāvājumu vai pieteikumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums vai pieteikums ir cauršūts vai caurauklots.
	12. Iesniedzot piedāvājumu, pretendents apliecina, ka ir iepazinies un piekrīt visiem Nolikuma, tā pielikumu, tajā skaitā Līguma projekta, nosacījumiem un ir iepazinies ar visiem Latvijas Republikā spēkā esošiem normatīvajiem aktiem, kas jebkādā veidā var ietekmēt vai var attiekties uz Nolikumā, Līgumā noteiktajām vai ar to saistītajām darbībām.
	13. Jebkuri noteikumi, kas nav atrunāti šajā Nolikumā, tiek izskatīti atbilstoši Publisko iepirkumu likumam un citiem saistītajiem normatīvajiem aktiem.
1. **PRASĪBAS UN IESNIEDZAMIE DOKUMENTI**

|  |  |
| --- | --- |
| **Prasība:** | **Iesniedzamais dokuments[[1]](#footnote-1):** |
| **3.1.** **Pretendents** ir piegādātājs, kurš ir iesniedzis piedāvājumu. **Piegādātājs** var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus. | **a)** Pretendenta pieteikums dalībai iepirkumā (pēc formas-nolikuma 1.pielikums).**b)** Finanšu piedāvājums (pēc formas -nolikuma 2.pielikums).**c)**Darbu tāme, kas izstrādāta atbilstoši Ministru kabineta 2017.gada 3.maija noteikumiem Nr.239 “Noteikumi par Latvijas būvnormatīvu LBN 501-17 “Būvizmaksu noteikšanas kārtība”. (pēc formas 3.pielikums). |
| **3.2**.Pretendenta apliecinājums par piedalīšanos iepirkumā, kas jāparaksta pretendenta pārstāvim ar pārstāvības tiesībām vai tā pilnvarotai personai. | 3.2.2. Ja pretendents ir piegādātāju apvienība un sabiedrības līgumā nav atrunātas pārstāvības tiesības, pieteikuma oriģināls jāparaksta katras personas, kas iekļauta piegādātāju apvienībā, pārstāvim ar pārstāvības tiesībām. 3.2.3. Pretendenta amatpersonas ar pārstāvības tiesībām izdota pilnvara (oriģināls vai apliecināta kopija) citai personai parakstīt piedāvājumu un/vai līgumu. |
| **3.3**.Pretendents ir reģistrēts, licencēts un/vai sertificēts atbilstoši attiecīgās valsts normatīvo aktu prasībām un ir tiesīgs sniegt pasūtītājam nepieciešamos pakalpojumus un veikt nepieciešamos būvdarbus.  | 3.3.1. Ja nav izveidota personālsabiedrība, tad personu grupa iesniedz visu personu grupas dalībnieku parakstītu saistību raksta (protokolu, vienošanos, citu dokumentu) kopiju, kas apliecina, ka noteiktajā termiņā izveidos personālsabiedrību pasūtījuma izpildei.3.3.2. Pretendents, kurš nav reģistrēts Latvijā, iesniedz komercdarbību reģistrējošas vai būvniecību uzraugošas iestādes ārvalstīs izdotu reģistrācijas apliecības kopiju un/vai citu līdzvērtīgu dokumentu, ja attiecīgās valsts normatīvie akti paredz pretendenta tiesības veikt iepirkuma nolikumā noteiktos būvdarbus.3.3.3. Ja pretendents balstās uz apakšuzņēmēja iespējām, lai apliecinātu, ka tā kvalifikācija atbilst paziņojumā par līgumu vai nolikumā noteiktajām prasībām, tad iesniedz attiecīgus dokumentus par apakšuzņēmēju, kurš piesaistīts, lai izpildītu 3.3. punktā noteikto prasību.Attiecībā uz Latvijā reģistrētiem pretendentiem, pasūtītājs informāciju pārbauda https://www.eis.gov.lv datu bāzē un Būvkomersantu reģistrā https://bis.gov.lv/).  |
| **3.4.**Pretendentam ir pieredze vismaz vienā līdzīgā\* ēkas vai objekta atjaunošanā, pārbūvē vai jaunbūvē pēdējo triju gadu laikā ( 2015., 2016. un 2017.gads līdz piedāvājumu iesniegšanas termiņa beigām) vai īsākā periodā.   | 3.4.1. Informācija par pieredzi pēdējo trīs gadu laikā vai īsākā periodā, aizpildot nolikuma 2.pielikuma formu.3.4.2.Ja piedāvājumu iesniedz piegādātāju apvienība/ personu grupa, tad nolikuma 3.4.1. apakšpunktā minēto dokumentu iesniedz par dalībnieku, kurš piesaistīts, lai izpildītu 3.4. punktā noteikto prasību.3.4.3. Ja pretendents balstās uz apakšuzņēmēja iespējām, lai apliecinātu, ka tā kvalifikācija atbilst nolikumā noteiktajām prasībām, tad nolikuma 3.4.1.apakšpunktā minēto dokumentu iesniedz par apakšuzņēmēju, kurš piesaistīts, lai izpildītu 3.4. punktā noteikto prasību. Papildus iesniedz apakšuzņēmēja apliecinājumu vai vienošanos par nepieciešamo resursu nodošanu Piegādātāja rīcībā, lai pierādītu Pasūtītājam, ka Pretendenta rīcībā būs nepieciešamie resursi konkrētā līguma izpildē. |

1. **PIEDĀVĀJUMA NOFORMĒJUMA PĀRBAUDE, PRETENDENTU ATLASE UN PIEDĀVĀJUMU VĒRTĒŠANA, LĪGUMA SLĒGŠANA**
	1. **Vispārīga informācija:**
		1. Piedāvājumu noformējuma pārbaudi, pretendentu atlasi un piedāvājumu vērtēšanu komisija veic slēgtā sēdē.
		2. Piedāvājumu noformējuma pārbaudes, pretendentu atlases un piedāvājumu vērtēšanas laikā komisija nodrošina piedāvājumu glabāšanu tā, lai tiem nevarētu piekļūt personas, kas nav iesaistītas piedāvājuma noformējuma pārbaudē, pretendentu atlasē un piedāvājumu vērtēšanā.
		3. Komisijai ir tiesības pieprasīt, lai pretendents precizē sniegto informāciju, ja tas nepieciešams piedāvājuma noformējuma pārbaudei, pretendentu atlasei, kā arī piedāvājumu vērtēšanai un salīdzināšanai.
		4. Ja komisijai rodas šaubas par iesniegtās dokumenta kopijas autentiskumu, tā pieprasa, lai pretendents uzrāda dokumenta oriģinālu vai iesniedz apliecinātu dokumenta kopiju.
		5. Ja komisija pieprasa, lai pretendents precizē iesniegto informāciju, tā nosaka termiņu līdz kuram pretendentam jāsniedz atbilde.
		6. Ja pretendents neiesniedz komisijas pieprasītās ziņas vai paskaidrojumus, komisija piedāvājumu vērtē pēc tiem dokumentiem, kas ir iekļauti piedāvājumā.
		7. Piedāvājumu vērtēšanai un salīdzināšanai komisija var pieaicināt ekspertu.
		8. Eksperts nesniedz atzinumu, ja ir ieinteresēts konkrēta pretendenta izvēlē vai darbībā. Pirms darbības sākšanas eksperts paraksta apliecinājumu, ka nav tādu apstākļu, kuru dēļ viņš varētu būt ieinteresēts konkrēta pretendenta izvēlē vai darbībā. Šo apliecinājumu eksperts pievieno atzinumam.
		9. Ekspertam ir tiesības iepazīties ar piedāvājumiem, kā arī lūgt komisiju pieprasīt no pretendenta papildu informāciju, kas ir nepieciešama atzinuma sagatavošanai.
		10. Eksperts piedāvājumā ietverto un pretendenta papildus sniegto informāciju drīkst izmantot tikai sava atzinuma sniegšanai.
	2. **Vērtēšanas kārtība:**
		1. Pasūtītājs izslēdz pretendentu no dalības iepirkumā jebkurā no Publisko iepirkumu likuma 9. panta astotajā daļā minētajiem gadījumiem. Lai pārbaudītu, vai pretendents nav izslēdzams no dalības iepirkumā Publisko iepirkumu likuma 9. panta astotās daļas 1., 2. vai 4. punktā minēto apstākļu dēļ, pasūtītājs rīkojas atbilstoši Publisko iepirkumu likuma 9. panta devītajai daļai.
		2. Pārbaudot piedāvājumu atbilstību nolikumā izvirzītajām prasībām, komisija pārbauda atbilstību noformējuma prasībām, atbilstību pretendentu atlases prasībām, atbilstību tehniskajai specifikācijai un veic piedāvājuma izvēli.
		3. Konstatējot piedāvājuma neatbilstību kādai no prasībām, Komisijai ir tiesības izslēgt pretendentu no turpmākas dalības iepirkumā un neizskatīt piedāvājumu nākamajā izvērtēšanas posmā.
		4. Pēc lēmuma pieņemšanas pretendenti 3 (*trīs*) darba dienu laikā tiek informēti par iepirkuma komisijas lēmumu. Par to pretendentiem tiek nosūtīta vēstule, izmantojot pretendenta pieteikumā norādītos kontaktus.
	3. **Piedāvājuma izvēles kritērijs:**

 Pamatojoties uz Publisko iepirkumu likuma 51 pantu ,Komisija piešķir līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā tikai **piedāvāto kopējo cenu.**

Komisija izvēlas piedāvājumu ar viszemāko cenu, kas atbilst nolikuma un tā pielikumu prasībām, nav atzīts par nepamatoti lētu.

* 1. **Līguma slēgšana:**
		1. Ja līguma slēgšanas tiesības tiek piešķirtas personu apvienībai/grupai, kas uz piedāvājuma iesniegšanas brīdi nav izveidojusi personālsabiedrību, tad 10 (desmit) darba dienu laikā jāizveido personālsabiedrība.
		2. Ja personu grupa/apvienība nolikuma 4.4.1. punktā minētā termiņā neiesniedz apliecinājumu par personālsabiedrības izveidošanu, pretendents tiek izslēgts no dalības iepirkumā un līguma slēgšanas tiesības tiek piešķirtas nākamam pretendentam.
		3. Ja izraudzītais pretendents atsakās slēgt iepirkuma līgumu ar pasūtītāju, pasūtītājs pieņem lēmumu slēgt līgumu ar nākamo pretendentu.
		4. Pasūtītājs var izbeigt iepirkumu bez rezultāta, ja konstatē, ka piedāvātā finanšu līgumcena ir lielāka nekā pasūtītāja finanšu iespējas.
		5. Jebkuri noteikumi, tiesības, pienākumi, kas nav atrunāti šajā Nolikumā, tiek izskatīti atbilstoši Publisko iepirkumu likumam un citiem saistītajiem normatīvajiem aktiem.

**1.pielikums**

**Iepirkuma Nr. NND/2018/09/ nolikumam**

**PIETEIKUMS DALĪBAI IEPIRKUMĀ** *veidlapa*

**Nīcas novada domes Iepirkumu komisijai**

|  |
| --- |
| **Informācija par pretendentu[[2]](#footnote-2)** |
| Pretendenta nosaukums (vai vārds, uzvārds): |  |
| Reģistrācijas numurs (vai personas kods): |  |
| Juridiskā adrese: |  |
| Pasta adrese: |  |
| Tālrunis: |  | Fakss: |  |
| E-pasta adrese: |  |
| Vispārējā interneta adrese: |  |
|  |
| **Finanšu rekvizīti¹** |
| Bankas nosaukums: |  |
| Bankas kods: |  |
| Konta numurs: |  |
|  |
| **Informācija par pretendenta kontaktpersonu¹** |
| Vārds, uzvārds: |  |
| Ieņemamais amats: |  |
| Tālrunis: |  | Fakss: |  |
| E-pasta adrese: |  |

Parakstot šo pieteikumu, apliecinām savu dalību un iesniedzam savu piedāvājumu (turpmāk- Piedāvājums) iepirkumā **„** **Nīcas ambulances ieejas mezgla vienkāršotā atjaunošana 2.kārta”** **(turpmāk – Iepirkums) (identifikācijas Nr. NND/2018/09**

**Parakstot šo pieteikumu, mēs apliecinām, ka:**

1. esam iepazinušies ar iepirkuma Nolikumu, Tehnisko specifikāciju un piekrītam iepirkuma Nolikuma un Tehniskās specifikācijas noteikumiem;
2. mūsu rīcībā ir visi nepieciešamie resursi, resursi savlaicīgai un kvalitatīvai līguma izpildei;
3. šis Piedāvājums ir sagatavots individuāli un nav saskaņots ar konkurentiem;
4. *(4.punktu aizpilda, ja attiecas, ja neattiecas - dzēš)* piesaistām apakšuzņēmēju/us (uz kura iespējām pretendents balstās, lai apliecinātu, ka mūsu kvalifikācija atbilst iepirkuma nolikumā noteiktajām prasībā):
* apakšuzņēmējs (nosaukums, reģ. Nr., juridiskā adrese)\_\_\_\_\_\_\_\_\_\_\_\_\_\_\_\_\_\_\_*(teikumu izmanto tik reizes cik nepieciešams);*
1. *(5.punktu aizpilda, ja attiecas, ja neattiecas - dzēš)* piegādātāju apvienība/personu apvienība:
* personas, kuras veido piegādātāju apvienību (nosaukums, reģ. Nr. juridiskā adrese)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ;
* katras personas atbildības līmenis\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
1. *(6.punktu aizpilda, ja attiecas, ja neattiecas - dzēš)* piesaistām apakšuzņēmēju/us (veicamo būvdarbu vai sniedzamo pakalpojumu vērtība ir vismaz 20 % no kopējās iepirkuma līguma summas):
* apakšuzņēmējs (nosaukums, Reģ. Nr. juridiskā adrese): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* apakšuzņēmēja atbildības līmenis % no kopējās iepirkuma līguma summas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* īss apakšuzņēmēja veicamo darbu apraksts *(teikumu izmanto tik reizes cik nepieciešamas)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.*
1. apliecinām, ka mūsu civiltiesiskā atbildība tiks apdrošināta atbilstoši spēkā esošajām normām (*ja Pretendentam ir civiltiesiskās atbildības apdrošināšanas polise/es, jāiesniedz apliecināta/as kopija/as).*
2. nodrošināsim darba drošības, ugunsdrošības nosacījumu ievērošanu un vides aizsardzības prasības;
3. ar šo mēs apstiprinām, ka mūsu Piedāvājums ir spēkā 60 (sešdesmit) dienas, skaitot no piedāvājumu atvēršanas dienas;
4. visa piedāvājumā sniegtā informācija ir patiesa;
5. gadījumā, ja tiksim atzīti par iepirkuma uzvarētāju, līgumsaistību izpildei tiks nozīmēta atbildīgā persona *(amats, vārds, uzvārds)*, tālrunis \_\_\_\_, faksa Nr.\_\_\_.

 *(Piedāvājumu pašrocīgi paraksta Pretendenta paraksta tiesīgā amatpersona vai pilnvarotā persona)*

|  |  |
| --- | --- |
| Vārds, uzvārds,Amats¹ |  |
| Paraksts¹ |  |
| Datums¹ |  |

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ¹Ja piedāvājumu iesniedz personu/grupu apvienība, šie lauki jāaizpilda par katru personu apvienības dalībnieku atsevišķi, kā arī papildus jānorāda, kura persona pārstāv personu apvienību šajā iepirkumā.

**2.pielikums**

**Iepirkuma Nr.** **NND/2018/09 nolikumam**

**APLIECINĀJUMS PAR PIEREDZI** *forma*

*(Aizpilda pēc nepieciešamības pats pretendents, piegādātāju apvienība/personu grupa, apakšuzņēmēji*)

|  |  |  |  |  |
| --- | --- | --- | --- | --- |
| Nr.p.k. | Pasūtītāja nosaukums | Pasūtītāja kontaktpersona (vārds, uzvārds, amats, telefons) *( norāda, ja pretendentam ir zināma kontaktpersona)* | Informācija par pieredzi pēdējo trīs gadu laikā vai īsākā periodā, vismaz vienā līdzīgā\* ēkas vai objekta atjaunošanā, pārbūvē vai jaunbūvē. |  |
| Līguma izpildes laiks |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

\*Par līdzīgu pieredzi atzīst ēkas vai objekta atjaunošanu, pārbūvi vai jaunbūvi kurā veikti vispārceltnieciskie darbi, par summu ne mazāku kā 50% no Pretendenta piedāvātās līgumcenas bez PVN.

|  |  |
| --- | --- |
| Pretendents: |  |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: |  |
|  Datums: |  |

**3.pielikums**

**Iepirkuma Nr. NND/2018/09 nolikumam**

**FINANŠU PIEDĀVĀJUMS** *veidlapa*

.Mēs piedāvājam saskaņā ar iepirkuma **„Nīcas ambulances ieejas mezgla vienkāršotā atjaunošana 2.kārta”** (identifikācijas Nr. NND/2018/09) Nolikumu un tā pielikumiem, izpildīt Tehniskajā specifikācijā un darba tāmēs.

|  |  |
| --- | --- |
| Līguma summa EUR bez PVN | \* |
| PVN 21% |  |
| Summa KOPĀ |  |

\* cena, kas tiek vērtēta.

Apliecinām, ka, iesniedzot piedāvājumu, esam iepazinušies ar visiem apstākļiem, kas varētu ietekmēt līguma summu un piedāvāto būvdarbu izpildi. Līdz ar to garantējam, ka gadījumā, ja mums tiks piešķirtas līguma slēgšanas tiesības, līgumsaistības apņemamies pildīt atbilstoši mūsu piedāvājumam.

Apliecinām, ka mums ir nepieciešamās speciālās atļaujas un sertifikāti iepirkuma nolikumā minēto darbu veikšanai.

Apliecinām, ka tāmēs ievērtēti visi darbu veikšanai nepieciešamie materiāli, algas un mehānismi, riski un laika apstākļi, kā arī visi nepieciešamie sagatavošanās un citi palīgdarbi, kā arī darbi, kas nav minēti, bet bez kuriem nebūtu iespējama tehnoloģiski pareiza un spēkā esošiem normatīvajiem aktiem atbilstoša ēkas vienkāršota atjaunošana pilnā apmērā.

Ar šo garantējam sniegto ziņu patiesumu un precizitāti. Saprotam un piekrītam prasībām, kas izvirzītas pretendentiem šā iepirkuma nolikumā.

|  |  |
| --- | --- |
| Pretendents: |  |
| Amatpersonas vai pilnvarotās personas paraksts: |  |
| Parakstītāja vārds, uzvārds un amats: |  |
|  Datums: |  |

**4.pielikums**

**Iepirkuma Nr. NND/2018/09/ nolikumam**

**TĀMES**

(skatīt atsevišķā failā 4.pielikums)

 **5.pielikums** **Iepirkuma Nr. NND/2018/09/nolikumam**

 **Tehniskā specifikācija.**

**Noteikumi:** Visus materiālus izvēlēties un apstrādāt atbilstoši LBN 201-10, LBN 007-10, LBN 208-08 normatīvu prasībām. Darbus veikt sertificētu meistaru uzraudzībā, atbilstoši darbu specifikai. Detalizētus margu risinājumus izstrādāt izgatavotājam, gabarītizmērus pārbaudīt uz būves pirms margu izgatavošanas. Saliekamie betona pakāpieni montējami ievērojot ražotāja instrukcijas un montāžas shēmas, pielietojot visus nepieciešamos materiālus, stiprinājumus, šuvju aizpildītājus u.c. Ņemot vērā objekta specifiku, visus izmērus precizēt dabā un plānojuma nesakritības gadījumā SAVLAICĪGI pieaicināt projekta autorus risinājuma precizēšanai : AS “Būvmeistars”, Lielā iela 28, Grobiņa, Grobiņas novads, telefons 63490239.Ceļu un laukumu iesegumi pie teritorijas robežas izpildāmi, lai pieslēguma vieta būtu vienā augstumā ( vienādiem iesegumiem), iepriekšējo segumu ar pamatni demontāžu jaunbūvējamo bruģakmens seguma laukumos un taciņās veikt līdz tiek sasniegta nestspējīga neorganiska grunts, melnzemes iestrādi veikt izmantojot rokas instrumentus, pirms zāliena sēklu iestrādes rūpīgi izlīdzināt melnzemi, noņemt uzslāņojumu ( koku saknes, akmeņus u.c.), zāliena atjaunošanu veikt pa perimetru ap jaunizbūvējamām taciņām vidēji 2m platumā un vietās, kur labiekārtošanas laikā zāliens ticis bojāts, ieejas pandusa izbūves risinājumu skatīt lapās VA-1, VA-2 ( pielikums Nr. )

|  |  |  |
| --- | --- | --- |
| **N.p.k.** | **Darbu apraksts** | **Darbu un materiālu specifikācija** |
| 1. | Demontāža | Esošā pandusa, margu, kāpņu laukuma, betona plākšņu, soliņu demontāža. Soliņus, margu un betona plāksnes nodot pasūtītāja rīcībā tiem norādītajā vietā.Nojumes kolonnu pamatu atsegšanu veikt pa posmiem, nepieciešamības gadījumā veikt pamatu pastiprināšanu autoruzraudzības kārtībā. |
| 2. | Pamatu rakšana pandusam |  |
| 3. | Pamatu pēdas izveidošana no blietētas smilts pabēruma H=200mm |  |
| 4. | Veidņu uzstādīšana, demontāža pamatiem |  |
| 5. | Pamatu, atbalsta sienu betonēšana, armēšana ( virszemes daļā slīpēts betons) | Betons C16/20Armatūras siets 8x150x150 |
| 6. | Pandusa aizpildīšana | Cementa/smilts maisījums( 1:8)ŠķembasSmiltis |
| 7. | Pandusa bruģēšana  | Bruģis: izmērs 200x100x60 mm, krāsa pelēka, izvietojums ( **skatīt pielikumā Nr.4** ) |
| 8. | Margu ierīkošana  | Margas pandusam nerūsējoša tērauda diametrā 40 mm, diametrā 50 mm, kopējais apjoms 16.1 t.m.,nerūsējoša tērauda uzlika skrūvju vietu nosegšanai, nerūsējoša caurule diametrs 24mm, krāsa ( **skatīt pielikumu Nr.4** ) |
| 9. | Kāpņu laukuma izveidošana | Cementa /smilts maisījums(1:8), šķembas, smilts, bruģis 00x100x60 krāsa pelēka |
| 10. | Kājslauķa izbūve kāpņu laukumā pie ieejas durvīm  | Polimērbetona vanniņa 1000x500mm, cinkotā tērauda režģis 1000x500, ACO VARIO vai analogs) |
| 11. | Pamatu izbūve pakāpieniem | Betons C 16/20, šķembas, materiāls veidņiem |
| 12. | Rūpnieciski izgatavotu pakāpienu montāža | Rūpnieciski izgatavoti pakāpieni SIA “Pamats un Co” ražotie vai analogi, dubult- T profils Nr.14 L=1.2 m, palīgmateriāli profilu stiprināšanai, pakāpienu marķēšana |
| 13. | Pamatu pastiprināšana pēc apsekošanas esošajam ieejas jumtiņam | Betons C 16/20, stiegrojums |
| 14. | Labiekārtošana ( apjomus precizēt pirms būvdarbu uzsākšanas)Esošās grunts norakšana, utilizācija |  |
| 15. | Betona bortakmeņu izbūve  | Betona bortakmeņi 80x200x1000 |
| 16. | Bruģa pamatnes kārtas izveidošana, blietēšana | Smilts, šķembas, sausais betona maisījums ar cementa/smilts attiecību 1: |
| 17. | Gājēju celiņa bruģēšana | Bruģis 200x100x60, krāsa pelēka |
| 18. | Zālāja atjaunošana |  |
| 19. | Esošo kanalizāciju ievietošana tērauda aizsargčaulā  | ievietošana tērauda aizsargčaulā DN300, L=10m, b= 5mm |
| 20. | Būvgružu savākšana, izvešana | konteiners |

1. Izziņas un citus dokumentus, kurus izsniedz kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms to iesniegšanas dienas. [↑](#footnote-ref-1)
2. *un ¹ Ja piedāvājumu iesniedz personu/grupu apvienība, šie lauki jāaizpilda par katru personu apvienības dalībnieku atsevišķi, kā arī papildus jānorāda, kura persona pārstāv personu apvienību šajā iepirkumā.* [↑](#footnote-ref-2)